Asegabook

Dat Asegabook is ene Pergamenthandschrift ut de Tiet um 1300. Dat Book is schreven in freesche Spraak un liggt vandagen in dat neddersassische Staatsarchiv in Ollnborg. Wat dor insteiht, dat is de eenzige noch vörhanne freesche Rechtsetten, de jüst so as de Sassenspegel en Tüügnis is över de Levensumstänn in't Middeloller.

De Butjadinger Landesversammlung hett 1479 en Landfredensgesett in nedderdüütsche Spraak rutgeven, dat sik mit Huusfreden, Karkenfreden, Diekfreden, Ploog- un Landfreden un Koopmannsfreden befaten deit un ok enen Uttog ut dat Asegabook dorstellt.

Hier steiht en Satz ut dat Asegabook:

„Thet is ac londriucht,thet wi frisa hagon ene seburch to stiftande an to sterande, ene geldene hop  ther umbe al Frislond lith.“

(Dat is ok Landrecht, dat wi Fresen  ene Seeborg möten maken un unnerholen, enen gollnen Ring, de um dat ganze Freesland liggt.)

Kategorie:Literatur
Kategorie:Recht
Kategorie:Ooldfreesch